1758b280dc19f2bacc7fb4bf1dd8c803

 Det var en dreng på snap der add mig og troet det var en fra min klasse og så sender den dreng, som jeg fandt ud ad var 16 år, en video hvor han leger med sin pik. Blokerer ham med det samme og VIL ikke sige det til mine forældre, men tænker noget over den video. 
Snap
====


ungzone.dk
2020.29

 Hejsa,

Det lyder som en meget ubehagelig oplevelse, det er ikke rart at blive udsat for den slags, når man ikke selv er med på det. Det er godt du har blokeret ham, så han ikke kan sende noget til dig igen, og fremover kan du måske være lidt kritisk over hvem du tilføjer, når nogle tilføjer dig. Det kan være du skal spørge personen, som du tror det er, om det er ham/hende, inden du accepterer. Der er desværre sådanne ubehagelige typer på de sociale medier, og det er en af de negative ting.

Hvis du fortsat tænker over episoden, og ikke kan slippe den igen, så synes jeg det er en god idé hvis du taler med en voksen om det. Måske en lærer eller pædagog på din skole, eller en anden voksen, som du har tillid til. Det kan virke meget akavet og pinligt at snakke om, men du har ikke gjort noget forkert! Og det kan hjælpe at snakke med en om det, så det kan komme ud af verden igen. 

Jeg håber du kunne bruge mit svar, og ellers er du altid velkommen til at skrive ind igen :-)

Mange hilsner fra Regitze 

 

Det er helt forståeligt hvis du føler dig utilpas at få snaps af sådan noget. Hvis du ikke har lyst til at fortælle dine forældre om det, så kan det være en god idé at dele det med nogle andre som står dig nært, på den måde er det bedre at bearbejde det. Det kan måske være dine tætte veninder. Det kan være de har oplevet det samme og kan fortælle dig hvordan de kom videre. Eller du kan eksempelvis snakke med en lærer på din skole eller en anden voksen omkring dig, som du føler dig tryg ved. Jeg håber du fik svar på dit spørgsmål og hvis ikke er du velkommen til at skrive igen.   


Vh. Rebecca  